《访颜氏读书岩》
宋代·吕愿中

洞口微云恣卷舒，石岩相对一蘧庐。
赋才晋宋多夷旷，好景古今难贮储。
茗碗已惊浮雪浪，斋厨俄听响鲸鱼。
子云识字终何用，且读人间未见书。

作者简介：吕愿中，一作愿忠（《舆地纪胜》卷四八），字叔恭，睢阳（今河南商丘）人。曾官通判和州。高宗绍兴二十四年（一一五四）知静江府、兼广西经略安抚使。谄附秦桧，二十五年诏赴临安。桧卒，二十六年累贬果州团练副使、封州安置。《两宋名贤小集》中存有《抚松集》一卷。今录诗十六首。